Sant Victor (Cantal)

Sant Victor (Saint-Victor en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

Segon Joan Francés Blanc, la comuna es partejada entre parlars auvernhats e un bocin lengadocianhttps://commons.wikimedia.org/wiki/File:Langues_en_Auvergne-Rh%C3%B4ne-Alpes.svg.
 Geografia 
La comuna es boscosa e de relèu traversut. La plancarta Saint-Victor sus la RD 52 mena a un ostal o dos al fons d'una comba estrecha, dominada per la glèisa de Sant Victor, situada sus una tuca plaçada dins la vòlta gaireben barrada del riu, en un luòc perdut e çò sembla, inaccessible en veitura. Lo castèl http://archives.cantal.fr/ark:/16075/a011351496862URHA8b a disparegut e la glèisa ne deviá èsser la capèla. A pauca distància a vòl d'aucèl mas a 4 o 5 km e fòrça contorns per la rota, Aleix o Alex, sus un planòl, es lo borg actual, dempuèi 1947 http://cassini.ehess.fr/cassini/fr/html/fiche.php?select_resultat=34931.

 Comunas vesinas 
    400px|left|Distanças e posicion relativa


 Perimètre del territòri 

 Sant Victor e Sant Pau de las Landas se tòcan sus un vintenat de mètres.
 Toponimia 
 Sant Victor. Las fòrmas ancianas son Sanctus Victor, en 1419, Sainct-Victeur, en 1449, Sainct-Victour, en 1551, Sainct-Vitour, en 1586 . Lo luòc pòrta lo nom d'un dels Sant Victor, un papa del sègle II, un autre papa del sègle XI, de martirs del sègle III, dont un a Marselha, un avesque de Cartage del sègle V (segon Dauzat e Rostaing, mas se'n vei pas la traça dins Nominis), etc Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 631-632https://nominis.cef.fr/contenus/saint/1586/Saint-Victor-Ier.html.
 Aleix o Alex (borg actual). Las fòrmas ancianas son Aletz, en 1443, Allectz, en 1551, Alletz, en 1639, Alexst, en 1676, Alex sus la mapa de Cassini, a la fin del sègle XVIII, Alais, en 1857 http://archives.cantal.fr/ark:/16075/a011351496854Y1JF3T. Lo nom es benlèu lo meteis qu'Alèis o Alés e Casanuèva, interpretats per Dauzat coma un masculin d'Alèsia o puslèu de son etime supausat *alisa, « bauç, escarpament »; recentament, Delamarre dona a alisia lo sens de « ròc » Xavier Delamarre, Dictionnaire de la Langue gauloise, ed. Errance, 2na edicion, 2008, p. 38 e coma origina als dos vilatges citats alision, « la ròca » Xavier Delamarre, Noms de lieux celtiques de l'Europe ancienne, ed. Errance, 2012, p. 47 e 322. Un sens oronimic es possible perqué lo vilatge es près de la val prigonda de Braulle (nom francés) ont se vei lo borg ancian, mas las fòrmas ancianas marcan la preséncia d'un africada ts que l'etime alision explica mal. Notem a tot azard que lo riu de Braulle es un afluent d'Etze (nom francés) e que los ajustants son pas luènh.

 Istòria 

 Administracion 

 Abans la refòrma cantonala de 2014, aplicada en 2015, la comuna èra del canton de Laròcabrau; es ara del canton de Sant Pau de las Landas.

 Demografia 

 Luòcs e monuments 

 Personalitats ligadas amb la comuna 

 Véser tanben 

 Ligams extèrnes 

Nòtas e referéncias
Nòtas

Referéncias

Categoria:Comuna d'Auvèrnhe (Occitània)
Categoria:Comuna de Cantal